Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 943/12/8806	Košice, 5.2.2013
EEČ : 2-65-55-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
v obci Perín-Chym,  okres Košice – okolie, od 01.08.2012 najmenej do 29.11. 2012, ako otec  XXXXX, nar. 07.01.2000, XXXXX, nar. 10.06.2001 a XXXXX, nar. 23.07.2003, žijúcich s matkou XXXXX, ničím neprispel na ich výživu, hoci mu tento záväzok určuje Zákon o rodine, pritom bol  sumou stanovený právoplatným verdiktom Okresného súdu Košice - okolie sp. zn. 8 C 166/2011 z 25. 01. 2012,   spolu mesačne 100,- €  a tak mu  vznikol zameškaním alimentačný dlh  400,- €,
lebo nie je tento skutok trestným činom a nie je dôvod na postúpenie veci
Odôvodnenie:

	D¨ľa 29. 11. 2012 bolo vyšetrovateľom OR PZ Košice-okolie Odbor kriminálnej polície oddelenie všeobecnej kriminality Košice sp. zn. ČVS: ORP-634/OVK-KS-2012  začaté trestné stíhanie a vznesené obvinenie XXXXX pre prečin zanedbania povinnej výživy podľa § 207 ods. 1,3 písm. b/ Trestného zákona. skutku sa dopustili tak, ako je uvedené vo výrokovej časti tohto uznesenia.

        Vyšetrovateľ PZ predložil 31.01.2013 spis s návrhom na zastavenie trestného stíhania v zmysle § 215 odsek 1 písmeno b/ Trestného poriadku.
	V trestnej veci bol zadovážený rozsudok Okresného súdu Košice – okolie, rodné listy detí, potvrdenia o návšteve školy, správy z Úradu práce, sociálnych vecí a rodiny v Košiciach, správy zo Sociálnej poisťovne ,  ako aj ďalšie s vecou súvisiace listinné dôkazy.

V priebehu vyšetrovania bol vypočutý obvinený XXXXX. Vypovedal, že od 26.07.2011 je stále práceneschopným.  Až do  konca júla 2012 poberal nemocenské dávky okolo 340,- € a z nich platil výživné na deti. Po zákonnom zániku nároku na sociálne dávky v nemoci nemá žiadny príjem, pritom požiadal  Sociálnu poisťov¨ľu a.s. Košice o priznanie invalidného dôchodku. O žiadosti doposiaľ nebolo rozhodnuté. Priznal, že od augusta 2012 neplnil alimentačnú povinnosť voči svojim deťom lebo nemá žiadny zdroj príjmov. Ihneď ako mu bude vyplácaný invalidný dôchod bude riadne vyživovaciu povinnosť plniť.

Tvrdenia obvineného korešpondujú s listinnými dôkazmi zhromaždenými v prípravnom konaní.    

Písomná informácia Sociálnej poisťovne zo 07.12.2012 konštatuje, že XXXXX je  od 26.07.2011  stále práceneschopný. Nemocenské dávky mu boli naposledy vyplatené 17.07.2012  po uplynutí zákonného jednoročného podporného obdobia. Od augusta 2012  nie je mu poskytovaná žiadna dávka sociálneho poistenia. Správa z 03.01.2013 informuje, že obvinený požiadal o invalidný dôchodok o ktorom ešte nebolo rozhodnuté.  Z vyjadrení  Úradu práce, sociálnych vecí a rodiny Košice vyplynulo, že   XXXXX nie je  občanom v hmotnej núdzi a nevyplácajú sa mu žiadne finančné dávky či príspevky. 

  Je evidentné, že posudzované konanie obvineného  po subjektívnej stránke nenapĺ¨ľa pojmové znaky skutkovej podstaty prečinu zanedbania povinnej výživy podľa § 207 ods. 1, ods. 3 písm. b/ Trestného zákona. Pritom nie je dôvod vec postúpiť na priestupkové konanie. 

	Vzhľadom na konštatované fakty považujem aplikáciu ustanovenia § 215 ods. 1 písm. b/ Trestného poriadku za primeranú, majúcu objektívnu oporu v dôkaznom aparáte. Preto som rozhodol o zastavení trestného stíhania ako to deklaruje petit tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor